Φανές Λέσβου

Φανές, ή αλλιώς Σκορδονήσι ή Νησάκι, είναι η ονομασία της μικρότερης από τις νησίδες που βρίσκονται στο Σίγρι της Λέσβου, δίπλα στο ακρωτήριο Μπουρούνι. Είναι ο βιότοπος και το έδαφος αναπαραγωγής του αιγαιογλάρου. Την περίοδο της τουρκοκρατίας ονομαζόταν "Σαρμοσάκ" από τη λέξη sarımsak που σημαίνει σκόρδο. Οι κάτοικοι όμως το αποκαλούν απλώς "Νησάκι", σε αντιπαραβολή με το "Νησί" - όπου εννοούν τη Νησιώπη (Μεγαλονήσι).

Είναι άγονο και βραχώδες και κατοικείται από γλάρους, που φτιάχνουν τις φωλιές τους. Φυτρώνει σπανάκι αυτοφυές.

Υπάρχει κάτι ενδιαφέρον κι αδιερεύνητο για το Νησάκι: κάποιοι δύτες βλέπουν στο βυθό ίχνη από ένα παλιό μονοπάτι, το οποίο ξεκινά απ’ την απέναντι ακτή για να καταλήξει στο άγονο νησάκι. Το μονοπάτι αυτό έχει αποτυπωθεί και σε χάρτες του 17ου και 18ου αιώνα, χωρίς να έχει σωθεί μαρτυρία πώς χρησιμοποιούνταν και για ποιο σκοπό. 

Πηγές
Το απολιθωμένο δάσος στο Σίγρι της Λέσβου

Παραπομπές

Κατηγορία:Βραχονησίδες του Αιγαίου
Κατηγορία:Περιφερειακή ενότητα Λέσβου